**Notat fra møte om rusbruk og utfordringer blant skoleungdom**

Båtsfjord skole torsdag 10. november
Tilstede: Vibeke Andersen, Merete Eriksen, Sissel Eriksen, (foreldrekontakter) Synnøve Brunstrøm, Sissel Garte, (kontaktlærere) Mirian Forbergskog, Wanja Karstensen, (ledelse Båtsfjord skole) May Bente Eriksen (barne- og ungdomsleder)

* Bakgrunn for møtet:
* Bekymring fra foreldre etter gjentatte episoder med ungdom på fest.
* Bekymring fra skolen om et tøffere ungdomsmiljø, med tøffere språk, mobbing, elever som er ensomme og mangler en vennekrets.
* Bekymring fra ungdomsleder etter ulike hendelser i helger, på sosiale medier, samt nedslående resultater i ungdataundersøkelsen.
* Det meldes om: (generelt for den mindreårige ungdomsgruppa i Båtsfjord)
* hjemme alene-fester som går over styr, hytteturer med drikking
* en orangerussefeiring med mye alkohol
* ungdommer som ender på helsesenteret
* eldre gutter som kjøper alkohol til mindreårige
* sex på fest
* drikking på ungdomsklubb, musikkbingen og garderobene på idrettshallen
* lite hyggelige bilder og filmer som spres via mobil eller ender på internett
* bilkjøring i høy fart hvor unge jenter sitter på uten å tørre å si fra, eller ikke blir hørt når de sier fra
* en økning i antall ungdommer som røyker, mange snuser
* ensomme ungdommer som ikke har noen å være sammen med og mangler vennskapskrets
* mangel på sosiale møteplasser
* mobbing, mobbing på sosiale medier
* en språkbruk ovenfor hverandre som blir styggere og styggere
* en opplevelse av at alt dette er «ok» og «normalt»

Vi har denne høsten hatt en reduksjon i helsesøstertilbudet, med kutt i åpningstidene på ungdommens helsestasjon og ingen skolehelsetjeneste. I tillegg har ungdomsklubben vært stengt og barne- og ungdomsleder har fungert i en annen jobb.

* *Umiddelbare tiltak: (frist før 10. desember)*
* *Det innkalles til møter med foreldre og elever i både 9. kl og 10. kl (separate møter)*
* *Politiet og helsesøster inviteres til å holde innledning + kort presentasjon av ungdataresultater. Deretter kafedialog med foreldre og elever hvor det prates om disse utfordringene. (Det ordnes Litauisk/Russisk tolk)*
* *FAU inviterer, barne- og ungdomsleder organiserer, skolen legger til rette.*

FAU oppfordres til å engasjere seg sterkere i det holdningsskapende arbeidet. Kan noen av midlene FAU har på konto brukes til dette arbeidet? Mobbekurs, bruk av sosiale medier, temakvelder m.m. Skolen må ta ansvar for å innkalle til samarbeidsmøter med FAU.

May Bente Eriksen
Referent